CELEX: 62019CN0583
Language: hr
Date: 2019-07-30 00:00:00
Title: predmet C- 583/19 P: Žalba koju je 30. srpnja 2019. podnijela Belén Bernaldo de Quirós protiv presude Općeg suda (drugo vijeće) od 5. lipnja 2019. u predmetu T-273/18, Bernaldo de Quirós protiv Komisije

20.1.2020   
            
            
               HR
            
            
               Službeni list Europske unije
            
            
               C 19/6
            
         
      Žalba koju je 30. srpnja 2019. podnijela Belén Bernaldo de Quirós protiv presude Općeg suda (drugo vijeće) od 5. lipnja 2019. u predmetu T-273/18, Bernaldo de Quirós protiv Komisije
      (predmet C- 583/19 P)
      (2020/C 19/08)
      Jezik postupka: francuski
      
         Stranke
      
      
         Žaliteljica: Belén Bernaldo de Quirós (zastupnik: M. Casado García-Hirschfeld, odvjetnik)
      
         Druga stranka u postupku: Europska komisija
      
         Zahtjev
      
      Žaliteljica od Suda zahtijeva da:
      
                  —
               
               
                  ukine presudu od 5. lipnja 2019., Bernaldo de Quirós/Komisija (T-273/18);
               
            
                  —
               
               
                  prihvati zahtjev podnesen u prvostupanjskom postupku;
               
            
                  —
               
               
                  naloži Komisiji snošenje troškova prvostupanjskog i žalbenog postupka u cijelosti.
               
            
         Žalbeni razlozi i glavni argumenti
      
      U prilog osnovanosti žalbe žaliteljica ističe samo jedan žalbeni razlog, koji se temelji na iskrivljavanju činjenica, očitoj pogrešci u ocjeni i netočnom pravnom obrazloženju.
      U drugom tužbenom razlogu istaknutom pred Općim sudom, žaliteljica je istaknula povredu načela poštovanja prava obrane u okviru članka 3. Priloga IX. Pravilniku o osoblju. Opći sud je o tom tužbenom razlogu odlučio u točkama 81. i 94. pobijane presude.
      Žaliteljica smatra da su utvrđenja Općeg suda materijalno netočna. Smatra da je pobijana presuda zahvaćena pogreškom koja se tiče prava te da sadržava očitu pogrešku u ocjeni u tome što, s jedne strane, interna pravila ne može opravdati nepoštovanje odredbe Pravilnika i, s druge strane, predmetne opće provedbene odredbe ne predviđa delegaciju nadležnosti tijela za imenovanje. Naposljetku, tumačenje odredbi članka 3. Priloga IX. Pravilniku o osoblju i članka 4. stavka 4. OPO-a dovodi do netočnog pravnog obrazloženja.